Na temelju usvojenoga godišnjeg Programa rada Turističke zajednice Splitsko – dalmatinske županije za 2025. godinu, Turistička zajednica Splitsko-dalmatinske županije objavljuje

**JAVNI POZIV**

**za potpore** **poslovnim subjektima u provedbi programa, aktivnosti i projekata s ciljem razvoja i promocije turizma**

**Srednje Dalmacije u 2025. godini**

1. **Predmet javnog poziva**

a) Turistička zajednica Splitsko – dalmatinska županije (u nastavku TZ SDŽ) planira u 2025. godini provoditi tijekom cijele godine otvoreni natječaj za razne poslovne subjekte (obrazovne institucije, udruge, kulturno – umjetnička društva, poslovne subjekte i društva i itd.), a vezano za sufinanciranje različitih aktivnosti, programa i projekata koji će se provoditi u zemlji i inozemstvu, a sve s ciljem promocije Splitsko-dalmatinske županije, odnosno Srednje Dalmacije kao turističke destinacije.

b) Sredstva potpore su bespovratna, a osigurana su temeljem Programa rada TZ SDŽ za 2025. godinu pod stavkom *2.3.3. Potpore raznim subjektima u funkciji razvoja turizma.*

c) Ukupan godišnji iznos potpora planiran na temelju Programa rada TZ SDŽ za 2025. godinu iznosi 30.000,00 eur.

d) Predmet Javnog poziva je dodjela bespovratnih novčanih sredstava (potpora) Turističke zajednice Splitsko-dalmatinske županije (dalje u tekstu: TZ SDŽ) raznim poslovnim subjektima za sufinanciranje aktivnosti, programa i projekata u zemlji i inozemstvu.

1. **Namjena potpore**

a) Bespovratna sredstva potpore odobravat će se za prihvatljive aktivnosti, projekte i programe koji će biti realizirane tijekom 2025. godine od;

* općeg društvenog značaja;

(kulturne, zdravstvene, sportske, ekološke, obrazovne, znanstvene i druge aktivnosti)

* značaja za razvoj i promociju turizma;

(marketinške, edukativne, stručni skupovi i konferencije, izdavaštvo i slične aktivnosti)

* i druge općekorisne svrhe;

1. **Korisnici potpore**

a) Korisnici potpora TZ SDŽ mogu biti;

* udruge,
* kulturno – umjetnička društva
* zaklade, fundacije, ustanove, umjetničke organizacije, komore, sindikati,
* obrazovne, znanstvene i vjerske ustanove,
* javne i državne ustanove,
* trgovačka društva i obrti,
* ostale pravne osobe

b) Svaki poslovni subjekt može u tekućoj kalendarskoj godini za dodjelu potpore kandidirati 1 (jedan) program/projekt/aktivnost.

c) Za potpore se ne mogu prijaviti subjekti koji su obveznici plaćanja turističke pristojbe i/ili članarine, a iste nisu podmirili, te koji nisu platili sve dospjele porezne obveze i obveze za mirovinsko i zdravstveno osiguranje.

1. **Neprihvatljivi troškovi**

Bespovratna sredstva potpore ne mogu se dodijeliti i koristiti za:

* usluge reprezentacije (troškovi usluživanje hrane i pića)
* troškove nabave uredskog materijala
* troškove taxi prijevoza
* troškove kupnje namještaja
* troškove kupnje nekretnina (objekata i zemljišta) i prijevoznih sredstava
* troškove kupnje tehničke i informatičke opreme
* troškovi redovnog poslovanja prijavitelja (plaće, isplate temeljem ugovornog odnosa i ostala primanja zaposlenih i osoba ovlaštenih za zastupanje prijavitelja, troškovi prijevoza, putovanja i smještaja zaposlenih i osoba ovlaštenih za zastupanje prijavitelja, studijska putovanja, pokriće gubitaka, porez i doprinosi zaposlenih i osoba ovlaštenih za zastupanje prijavitelja)
* carinske i uvozne pristojbe ili bilo koje druge slične naknade
* troškove koji predstavljaju dugove i kamate
* svi ostali troškovi koji nisu vezani za realizaciju prihvatljivih aktivnosti, programa i projekata.

1. **Način prijave/kandidiranja**

a) Za dodjelu bespovratnih sredstava potpore temeljem Javnog poziva, subjekti prijavitelji prilažu sljedeće obrasce i dokumentaciju:

* popunjeni Obrazac PRIJAVE potpora TZ SDŽ 2025 (Prilog I)
* popunjeni obrazac TROŠKOVNIK potpore 2025 (Prilog II)
* dokaz o pravnoj sposobnosti subjekta prijavitelja u kojoj je vidljiv datum registracije i imena osoba ovlaštenih za zastupanje prijavitelja - preslika izvoda iz Trgovačkog, Obrtnog, ili drugog odgovarajućeg registra
* potvrdu nadležne Porezne uprave o nepostojanju duga prijavitelja po osnovi javnih davanja o kojima službenu evidenciju vodi Porezna uprava (ne stariju od 30 dana od datuma prijave)
* Po završenom programu/projektu dokaznu dokumentaciju;
* popunjeni Obrazac IZVJEŠĆA O PROVEDENOM PROGRAMU/PROJEKTU/AKTIVNOSTI TZSDŽ 2025 (Prilog III) uz koji je potrebno dostaviti preslike računa, dokaze o podmirenju računa i sl.)

b) Svi obrasci se popunjavaju isključivo na računalu te isti moraju biti potpisani od strane osobe ovlaštene za zastupanje prijavitelja i ovjereni pečatom. U protivnom će se isti smatrati nevažećima.

c) Obrasci prijave za dodjelu potpora trebaju biti detaljno obrazloženi i sadržavati konkretan opis projekta/programa/aktivnosti i namjenu.

d) Zahtjevi sa cjelokupnom pripadajućom dokumentacijom se šalju isključivo u digitalnom obliku na mail [natjecaj@dalmatia.hr](mailto:natjecaj@dalmatia.hr).

**Ukoliko subjekti ne dostave dokaznu dokumentaciju po završetku programa/projekta/aktivnosti, a najkasnije do 31. prosinca 2025. godine, TZ SDŽ zadržava pravo zatražiti povrat uplaćenih sredstava od strane subjekta kojemu su ranije uplaćena novčana sredstva. Također, osim u slučaju opravdanih razloga, predmetni subjekti neće imati pravo aplicirati se na natječaj iduće godine.**

1. **Postupak odobravanja potpore**

a) Sredstva potpore dodjeljivat će se po odluci Povjerenstva sastavljenog temeljem odluke direktorice TZSDŽ, a nakon uvida u pristiglu dokumentaciju.

b) TZ SDŽ će s poslovnim subjektom kojem je odobrena potpora sklopiti ugovor o dodjeli potpore kojim će se regulirati međusobna prava i obveze.

1. **Način isplate potpore**

Odobrena potpora subjektu prijavitelju se isplaćuje na sljedeći način:

a) Po potpisivanju ugovora s korisnikom potpore te po primitku zahtjeva za isplatom sredstava po javnom pozivu, TZ SDŽ će izvršiti isplatu.

Zahtjev za isplatom sredstava potpore mora sadržavati:

* + OIB subjekta
  + Adresa sjedišta
  + Iznos odobrene potpore
  + Naziv programa /projekta/aktivnosti
  + IBAN račun subjekta/prijavitelja na koji će se izvršiti uplata odobrenih sredstava
  + Potpis i pečat odgovorne osobe za zastupanje

b) Isplate odobrenih potpora vršit će se u tri obroka i to kako slijedi;

* **Do 30.04. 2025. za sve subjekte koji su poslali prijavu i potrebnu dokumentaciju te kojima su odobrena sredstva u razdoblju siječanj – travanj**
* **Do 31.08. 2025. za sve subjekte koji su poslali prijavu i potrebnu dokumentaciju te kojima su odobrena sredstva u razdoblju svibanj – kolovoz**
* **Do 15.12. 2025. za sve subjekte koji su poslali prijavu i potrebnu dokumentaciju te kojima su odobrena sredstva u razdoblju rujan - prosinac**

1. **Trajanje javnog poziva**

a) Ovaj Javni poziv otvoren je danom objave na službenim internetskim stranicama TZ SDŽ [www.dalmatia.hr](http://www.dalmatia.hr) i traje do 1. prosinca 2025. godine, odnosno do utroška planiranih sredstava predviđenih programom rada TZSDŽ.

b) TZ SDŽ zadržava pravo u svakom trenutku stavljanja ovog Javnog poziva van snage u slučaju prijevremenog utroška planiranih sredstava, kao i izvanrednih i nepredviđenih okolnosti.

**Turistička zajednica Splitsko-dalmatinske županije**

**Ivana Vladović, direktorica**

**Split, 26. veljače 2025. godine**